| Tsjimkent |
| --- |
| Horisonten til TsjimkentHorisonten til Tsjimkent |
| Styresmakter |
| Land  Oblast |  Kasakhstan  Sør-Kasakhstan |
| Grunnlagd | 1100-talet |
| Akim | Arman Zhetpisbayev |
| Geografi |
| Innbyggjarar  - By    - folketettleik | 561 200   3 776/km² |
| Koordinatar | 42°19′″N 69°35′″E﻿Koordinatar: 42°19′″N 69°35′″E﻿ |
| Høgd over havet | 506 moh m |
| Tidssone | BTT (UTC+6) |
| Diverse anna |
| Postnummer | 160000 |
| Telefon-retningsnummer | +7 727 |
| Bilnummer | A |
| **Heimeside:** |
| Plassering |
| Plasseringa i KasakhstanPlasseringa i KasakhstanPlasseringa i Kasakhstan |

**Tsjimkent** (kasakhisk Шымкент, *Sjymkent*) er ein by i Kasakhstan og hovudstaden i Sør-Kasakhstan oblast, den folkerikaste regionen i landet. Han er den tredje største byen i landet etter Almaty og Astana med om lag 561 200 innbyggjarar (1 juli 2008) og har eit av dei største storbyområda i Kasakhstan. Han er eit stor jernbaneknutepunkt langs jernbaneruta Turkestan-Sibir og eit stort kultursenter. Han ligg 690 km vest for Almaty og 120 km nord for Tasjkent i Usbekistan.

Historie
--------

Fjell i utkanten av Tsjimkent
Tsjimkent vart grunnlagd på 1100-talet som ein karavanserai for å verne byen Sajram som låg 10 km lenger aust langs silkevegen. Tsjimkent voks fram som ein marknad der nomadane gjorde handel med dei fastbuande. Han vart øydelagd fleire gonger, som av Dsjengis Khan, soldatar frå dei sørlege khanata og frå nomadane. Han var ein gong ein del av khanatet Kokand og vart i 1810 ein del av emiratet Bukhara. I 1864 vart han annektert av Det russiske keisardømet. Han vart omdøypt til Tsjernyajev i 1914 og *Tsjimkent* i 1924.

Namnet på byen kjem frå dei to orda *Sjym*, som tyder «torv», og *Kent*, som tyder «by». 

Etter Kasakhstan sitt sjølvstende fekk byen det opphavlege namnet *Sjymkent* i 1993 som ein del av styresmaktene sin plan om å omdøype alle byane til kasakhiske namn. Dette skapte ei fleirtyding i namnet på russisk, sidan dei russiske stavereglane ikkje tillet bokstaven ы å kome etter ш. Derfor vert det nye namnet Шымкент (Sjymkent) berre nytta i Kasakhstan, medan Russland og andre land som nyttar russisk språk nyttar den opphavlege usbekiske stavinga Чимкент (Tsjimkent).

Demografi
---------

* Kasakhstanarar 49,5 %
* Russarar 24,6 %
* Usbekarar 15 %
* Tatarar 2,7 %
* Andre 8,2% (aserbajdsjanarar, ukrainarar, koreanarar)

Økonomi
-------

Byen var tidlegare dominert av gruvedrift etter bly og den industrielle veksten byrja i 1930-åra. Byen fekk då raffineri som handsama sink og bly, pels frå karakulsau, tekstilar, matvarer og medisinar. Byen har òg eit oljeraffineri eigd av PetroKazakhstan.

Kjelder
-------

* *Denne artikkelen bygger på «Shymkent» frå Wikipedia på engelsk, den 17. januar 2008.*

### Fotnotar

1. ↑  «Управление статистики Южно-Казахстанской области. «Демографическая ситуация»» (på russisk). Henta 10. juli 2008.

Bakgrunnsstoff
--------------

* Arkivert 2018-08-06 ved Wayback Machine.
* Arkivert 2003-07-26 ved Wayback Machine.
* 
* Arkivert 2016-03-03 ved Wayback Machine.
* Arkivert 2021-05-13 ved Wayback Machine.
* 

  


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* GeoNames

 |